প্রাইভেট কার নিয়ন্ত্রণ হারিয়ে বিদ্যুতের খুঁটির সঙ্গে ধাক্কা, নিহত ২ | Bangladesh Pratidin
/ প্রাইভেট কার নিয়ন্ত্রণ হারিয়ে বিদ্যুতের খুঁটির সঙ্গে ধাক্কা, নিহত ২
প্রকাশ : ১৫ সেপ্টেম্বর, ২০১৬ ১৫:২৪
প্রিন্ট করুন প্রাইভেট কার নিয়ন্ত্রণ হারিয়ে বিদ্যুতের খুঁটির সঙ্গে ধাক্কা, নিহত ২ মো. আসাদুজ্জামান সুমন, ভালুকা (ময়মনসিংহ) প্রতিনিধি ময়মনসিংহের ভালুকায় একটি প্রাইভেট কার নিয়ন্ত্রণ হারিয়ে রাস্তার পাশে একটি বিদ্যুতের খুঁটির সঙ্গে প্রচণ্ড গতিতে ধাক্কা খেয়ে দুমড়ে-মুচড়ে যায়। এতে ঘটনাস্থলেই দুইজন নিহত ও তিনজন আহত হয়েছেন। বৃহস্পতিবার দুপুরে ঢাকা-ময়মনসিংহ মহাসড়কের উপজেলার মেহেরাবাড়ী নামক স্থানে ঘটনাটি ঘটেছে। পুলিশ জানায়, একটি প্রাইভেট কার নিয়ন্ত্রণ হারিয়ে রাস্তার পাশের বিদ্যুতের খুঁটির সঙ্গে ধাক্কা লেগে ধুমড়ে-মুচড়ে গেলে হোসেন শহীদ (৫৫) ঘটনাস্থলেই এবং আলী (৩৮) ভালুকা উপজেলা স্বাস্থ্যকপ্লেক্সে মারা যান। এ সময় অপর ৩ জন আহত হন। আহতরা হলেন- রাজু (৩৮), সজীব (৩০) ও চালক আব্দুল মান্নান (৫৫)। ফায়ার সার্ভিস ও হাইওয়ে পুলিশ আহতদের উদ্ধার করে ভালুকা উপজেলা স্বাস্থ্যকপ্লেক্সে ভর্তি করে। রাজুকে আশঙ্কাজনক অবস্থায় ময়মনসিংহ মেডিকেলে স্থানান্তর করা হয়েছে। তারা সবাই ঢাকার বায়তুল মোকারম এলাকার ব্যবসায়ী। বিডি প্রতিদিন/ ১৫ সেপ্টেম্বর ২০১৬/ এনায়েত করিম